Σέι Σόναγκον

Η Σέι Σόναγκον (清少納言, περίπου 966-1017 ή 1025) ήταν Γιαπωνέζα συγγραφέας, ποιήτρια και κυρία της Αυλής της αυτοκράτειρας Teishi (Sadako) γύρω στο έτος 1000 κατά την διάρκεια της μέσης περιόδου Χεϊάν. Είναι η συγγραφέας του Βιβλίου του Μαξιλαριού (枕草子, makura no sōshi).

Όνομα 
Δεν είναι γνωστό το πραγματικό όνομα της Σέι Σόναγκαν. Ήταν συνήθεια των αριστοκρατών εκείνης της εποχής να αποκαλούν μια κυρία της αυλής με ένα παρατσούκλι που προέκυπτε από το αξίωμα που είχε ο πατέρας ή ο σύζυγός της. Το Sei (清) προέρχεται από το όνομα του πατέρα της "Kiyohara" (η ιαπωνική ανάγνωση του πρώτου χαρακτήρα είναι kiyo, ενώ η σινοϊαπωνική ανάγνωση είναι sei) και το Shōnagon (少納言, "κατώτερος σύμβουλος του κράτους") αναφέρεται σε ένα κυβερνητικό αξίωμα. Είναι άγνωστη η σχέση της με την θέση της αυλής επειδή ούτε ο πατέρας της ούτε κάποιος από τους δυο συζύγους της κατείχε τέτοια θέση. Ο Bun'ei Tsunoda έχει υποστηρίξει ότι μπορεί να ανήκε σε κάποιον τρίτο σύζυγο, ίσως τον Fujiwara no Nobuyoshi.

Το πραγματικό της όνομα έχει αποτελέσει θέματα συζητήσεων μεταξύ των μελετητών. Το όνομα Kiyohara no Nagiko (清原 諾子) θεωρείται μια πιθανότητα.

Βιογραφία 

Λίγα είναι γνωστά για την ζωή της, εκτός από αυτά που μπορεί να βρει κανείς στα γραπτά της. Ήταν κόρη του Kiyohara no Motosuke, λόγιου και γνωστού ποιητή, ο οποίος εργαζόταν ως αξιωματούχος. Ο παππούς της Kiyohara no Fukayabu ήταν επίσης ποιητής. Η οικογένεια ήταν αυλικοί της μεσαίας τάξης και αντιμετώπιζε οικονομικές δυσκολίες, πιθανόν επειδή δεν είχαν δουλειά που απέφερε έσοδα.

Σε ηλικία 16 ετών παντρεύτηκε τον Tachibana no Norimitsu, κυβερνητικό αξιωματούχο, και γέννησε έναν γιο, τον Norinaga. Το 993, σε ηλικία 27 ετών, όταν ξεκίνησε να υπηρετεί την βασίλισσα Teishi, σύζυγο του αυτοκράτορα Ichijō, ενδέχεται να πήρε διαζύγιο. Όταν ολοκληρώθηκε η εργασία της στην βασιλική αυλή, ίσως παντρεύτηκε τον Fujiwara no Muneyo, κυβερνήτη της επαρχίας Settsu, και να απέκτησε μια κόρη, την Koma no Myobu, αν και κάποια στοιχεία υποδηλώνουν ότι έγινε καλόγρια και ασπάστηκε τον βουδισμό. 

Ο Hiroaki Sato αμφισβητεί εάν η Sei και ο Norimitsu ήταν παντρεμένοι ή απλώς στενοί φίλοι, «οι κύριοι και οι κυρίες της αυλής τους πείραζαν, αποκαλώντας τους μεγάλο αδερφό και μικρή αδερφή».

Αντιπαλότητα 
Η Shōnagon είναι επίσης γνωστή για την αντιπαλότητά της με την σύγχρονή της, συγγραφέα και κυρία της αυλής Murasaki Shikibu, συγγραφέα του The Tale of Genji, η οποία υπηρέτησε την βασίλισσα Shoshi, δεύτερη σύζυγος του αυτοκράτορα Ichijō. Η Murasaki Shikibu έγραψε για την Shōnagon - κάπως καυστικά, αν και παραδέχτηκε τα λογοτεχνικά χαρίσματα της Shōnagon - στο ημερολόγιό της, The Diary of Lady Murasaki.

Μετέπειτα χρόνια 
Δεν υπάρχουν λεπτομέρειες για την ζωή της Shōnagon μετά το έτος 1017 και πολύ λίγες αναφορές υπάρχουν για αυτήν μετά τον θάνατο της αυτοκράτειρας Teishi το έτος 1000. Σύμφωνα με μια παράδοση, έζησε τα χρόνια του λυκόφωτός της σε συνθήκες φτώχειας ως βουδίστρια μοναχή. Μια άλλη παράδοση αναφέρει ότι παντρεύτηκε τον Fujiwara no Muneyo, κυβερνήτη της επαρχίας Settsu, μετά το τέλος της υπηρεσίας της στην αυλή και απέκτησε μια κόρη, την Koma no Myobu. Το The Pillow Book θεωρείται ότι ολοκληρώθηκε κάποια στιγμή μεταξύ 1001 και 1010 ενώ η Shōnagon είχε συνταξιοδοτηθεί.

Παραπομπές

Βιβλιογραφία 
 
 
 
 Tsunoda Bun'ei 1975. "Sei Shōnagon no Shōgai" in Makura Sōshi Kōza, Vol. 1. Tokyo: Yūseidō.

Εξωτερικοί σύνδεσμοι
 
 Britannica | Sei Shonagon
 The Lists of a Lady-in-Waiting. A Portrait of the Author of The Pillow Book.